Here is a page extracted from Wikipedia that may contain CSS, HTML, and a lot of unformatted text.

Title: Pelagos
Content: O pelagos (d'o griego <πέλαγος, pélagos, «mar ubierto») u zona pelachica ye, en os biomas aquaticos, a zona d'augua que no tiene contacto con o fondo. Se contraposa en toz os casos con o bentos u zona bentonica, que ye a zona d'augua estretament en contacto con o fondo.

En oceanografía, a zona pelachica tamién puet estar un termin contraposau con o de zona demersal (amanada a la costa). En iste caso, a zona bentonica u bentos se considera parte d'a zona demersal.

Vida en a zona pelachica 

Os organismos que viven en a zona pelachica han d'estar adaptaus a nadar y tener control sobre a suya flotabilidat en l'augua. Por a manca de substrato en o qual adhibir-se, a mayoría d'os sers vivos que i viven son flotadors u nadadors, móbils, y no en i ha sésils.

Os organismos fotosinteticos tienen una fototaxia muit marcada que les fa salir d'a zona afotica pa aprofeitar a luz en as horas diurnas, mientres que atros sers vivos protagonizan migracions contrarias pa mirar-se l'alimento, que se diz migracions nictamerals. En toz es dos casos, a movilidat más clara ye a que tienen t'alto y t'abaixo en a columna d'augua.

Muitos peixes son habitants destacaus d'a zona pelachica en a mar. Tamién i ha cnidarios, cefalopodos como os calamars y muitos tipos d'invertebraus menors.

Se veiga tamién 

Zona demersal.
Bentos.

Napas ocianicas
Terminolochía d'oceanografía
Terminolochía de zoolochía
Terminolochía d'ecolochía
Biomas